Noordwes-man verkrag glo gestremde vrouArgieffoto Sers. Kealeboga Molale, polisiewoordvoerder, het gesê die man het glo Woensdag die 31-jarige vrou in ’n straat in Tlhabane sien loop. “Hy het haar na bewering met ŉ mes aangeval en haar gedwing om saam met hom na sy huis te gaan waar hy haar verkrag het,” het Molale gesê. Die vrou het vir haar tannie van die voorval vertel en sy het dadelik ŉ saak by die polisie aanhangig gemaak. “Die verdagte is Donderdag by sy huis in hegtenis geneem. Hy sal Maandag in die Tlhabane-landdroshof verskyn,” het Molale gesê.